CELEX: 32014R1145
Language: bg
Date: 2014-10-28 00:00:00
Title: Регламент (ЕС) № 1145/2014 на Съвета от 28 октомври 2014 за отмяна на Регламент (ЕО) № 2488/2000 за поддържане замразяването на средства по отношение на господин Милошевич и свързаните с него лица

29.10.2014   
            
            
               BG
            
            
               Официален вестник на Европейския съюз
            
            
               L 308/1
            
         РЕГЛАМЕНТ (ЕС) № 1145/2014 НА СЪВЕТА
   от 28 октомври 2014
   за отмяна на Регламент (ЕО) № 2488/2000 за поддържане замразяването на средства по отношение на господин Милошевич и свързаните с него лица
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Решение 2014/742/ОВППС на Съвета от 28 октомври 2014 за отмяна на Обща позиция 2000/696/ОВППС за поддържане на специални ограничителни мерки, насочени срещу г-н Милошевич и лицата, свързани с него (1),
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че:
   
               (1)
            
            
               В съответствие с Регламент (ЕО) № 2488/2000 на Съвета (2) всички средства и финансови ресурси, държани извън територията на Федеративна република Югославия, принадлежащи на г-н Милошевич и на свързаните с него физически лица, се замразяват и не могат да се предоставят на разположение или в полза на тези лица, изброени в приложение I към посочения регламент.
            
         
               (2)
            
            
               С Решение 2014/742/ОВППС Съветът отмени Обща позиция 2000/696/ОВППС (3). Съветът реши, че няма основания тези ограничителни мерки да продължават да се прилагат, тъй като изброените в приложението към посочената Обща позиция лица вече не представляват заплаха за укрепването на демокрацията.
            
         
               (3)
            
            
               Следователно е целесъобразно да се отмени с незабавно действие Регламент (ЕО) № 2488/2000,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 2488/2000 се отменя.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Люксембург на 28 октомври 2014 година.
      
         
            За Съвета
         
         
            Председател
         
         G. L. GALLETTI
      
   
   
      (1)  Вж. страница 99 от настоящия брой на Официален вестник.
   
      (2)  Регламент (ЕО) № 2488/2000 на Съвета от 10 ноември 2000 г. за поддържане на замразяването на средства по отношение на господин Милошевич и свързаните с него лица и за отмяна на регламенти (ЕО) № 1294/1999 и (ЕО) № 607/2000, както и на член 2 от Регламент (ЕО) № 926/98 (ОВ L 287, 14.11.2000 г., стр. 19).
   
      (3)  Обща позиция 2000/696/ ОВППС от 10 ноември 2000 г. за поддържане на определени ограничителни мерки, насочени срещу г-н Милошевич и лицата, свързани с него (ОВ L 287, 14.11.2000 г., стр. 1).